Namjesnici Bosanskog pašaluka
Namjesnici Bosanskog pašaluka bili su poznati kao bosanski begler-begovi, bosanske paše, bosanske valije ili bosanski veziri. Bosanske paše pretežno su porijeklom bili domaći Bošnjaci, ali i Turci, Albanci, Grci i drugi, a vladali su Bosanskim pašalukom i Bosanskim sandžakom, kasnije Sarajevskim sandžakom, od osnivanja Bosanskog pašaluka 1580. do 20. augusta 1878, kada je Austro-Ugarska okupirala Bosanski vilajet – gotovo 298 godina.